
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,    23 septembrie 2008               

PL-x  497 /2008                     


A V I Z

asupra  proiectului de Lege pentru modificarea lit. e) a art. 16 din Legea nr. 44/1994 privind veteranii de război, precum şi unele drepturi ale invalizilor şi văduvelor de război, republicată
                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea lit. e) a art. 16 din Legea nr. 44/1994 privind veteranii de război, precum şi unele drepturi ale invalizilor şi văduvelor de război, republicată trimis cu adresa nr. PL-x 497  din 08.09.2008  şi înregistrat cu nr.31/808 din 09.09.2008.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în şedinţa din 25 iunie 2008.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  23  septembrie  2008.
Proiectul de lege are ca obiect de reglementare modificarea lit. e) a art. 16 din Legea nr. 44/1994 privind veteranii de război, precum şi unele drepturi ale invalizilor şi văduvelor de război, republicată, în sensul că veteranii de război şi văduvele de război să beneficieze de scutirea de plata impozitelor şi taxelor locale, precum şi de plata impozitului corespunzător pentru terenurile extravilane în suprafaţă de până la 5 ha, scutiri care se aplică şi văduvelor nerecăsătorite ale veteranilor de război.

Membrii comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr.383/26.03.2008 şi punctul de vedere al Guvernului transmis cu adresa nr. 983/22.04.2008
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestui proiect de lege .
În raport de obiectul şi conţinutul reglementării,  proiectul de lege  face parte din categoria legilor organice. 
                                      VICEPREŞEDINTE,                        SECRETAR,

                                       Florin IORDACHE                          George BĂEŞU
Consilier, Paul Şerban

